CELEX: 31975L0379
Language: el
Date: 1975-06-24 00:00:00
Title: Οδηγία 75/379/ΕΟΚ του Συμβουλίου της 24ης Ιουνίου 1975 περί τροποποιήσεως των οδηγιών 64/432/ΕΟΚ, 64/433/ΕΟΚ, 71/118/ΕΟΚ, 72/461/ΕΟΚ και 72/462/ΕΟΚ «περί της διάρκειας ισχύος των διαδικασιών της Μονίμου Κτηνιατρικής Επιτροπής»

Avis juridique important

|

31975L0379

Οδηγία 75/379/ΕΟΚ του Συμβουλίου της 24ης Ιουνίου 1975 περί τροποποιήσεως των οδηγιών 64/432/ΕΟΚ, 64/433/ΕΟΚ, 71/118/ΕΟΚ, 72/461/ΕΟΚ και 72/462/ΕΟΚ «περί της διάρκειας ισχύος των διαδικασιών της Μονίμου Κτηνιατρικής Επιτροπής»  

Επίσημη Εφημερίδα αριθ. L 172 της 03/07/1975 σ. 0017 - 0017 Φινλανδική ειδική έκδοση: Κεφάλαιο 3 τόμος 6 σ. 0090  Ελληνική ειδική έκδοση: Κεφάλαιο 03 τόμος 13 σ. 0032  Σουηδική ειδική έκδοση: Κεφάλαιο 3 τόμος 6 σ. 0090 

ΟΔΗΓΙΑ ΤΟΥ ΣΥΜΒΟΥΛΙΟΥ της 24ης Ιουνίου 1975 περί τροποποιήσεως των οδηγιών 64/432/ΕΟΚ, 64/433/ΕΟΚ, 71/118/ΕΟΚ, 72/461/ΕΟΚ και 72/462/ΕΟΚ περί της διάρκειας ισχύος των διαδικασιών της Μονίμου Κτηνιατρικής ΕπιτροπήςΤΟ ΣΥΜΒΟΥΛΙΟ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  Εκτιμώντας:  ότι η Μόνιμη Κτηνιατρική Επιτροπή, που έχει συσταθεί με την απόφαση 68/361/ΕΟΚ(2), εκφέρει γνώμη σύμφωνα με διαδικασίες, που η ισχύς τους περιορίζεται σε περίοδο τριάντα μηνών από της ημερομηνίας κατά την οποία εζητήθη για πρώτη φορά στην εν λόγω  επιτροπή γνώμη- ότι η επιτροπή συνεκλήθη για πρώτη φορά την 22α Δεκεμβρίου 1972- ότι η προθεσμία που έχει παρέλθει δεν ήταν αρκετή για τη διατύπωση οριστικής γνώμης και ότι πρέπει, ως εκ τούτου, η ισχύς των εν λόγω διαδικασιών να παραταθεί μόνο προσωρινά,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Στα ακόλουθα άρθρα, οι λέξεις "τριάντα μήνες" αντικαθίστανται από τις λέξεις "εκατόν δύο μήνες":  - άρθρο 14 οδηγίας 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων βοείου και χοιρείου (3), όπως τροποποιήθηκε τελευταία από την οδηγία 74/387/ΕΟΚ(4)- - άρθρο 9β της οδηγίας 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(5), όπως τροποποιήθηκε τελευταία από την οδηγία 74/387/ΕΟΚ- - άρθρο 13 της οδηγίας 71/118/ΕΟΚ του Συμβουλίου της 15ης Φεβρουαρίου 1971 περί υγειονομικών προβλημάτων στον τομέα των συναλλαγών των νωπών κρεάτων πουλερικών(6), όπως τροποποιήθηκε τελευταία από την οδηγία 74/387/ΕΟΚ- - άρθρο 10 της οδηγίας 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων(7), όπως τροποποιήθηκε τελευταία από την οδηγία 74/387/ΕΟΚ- - άρθρο 31 της οδηγίας 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και προβλημάτων υγειονομικού ελέγχου κατά τις εισαγωγές ζώων βοείου και χοιρείου είδους και νωπών κρεάτων προελεύσεως τρίτων χωρών (8), όπως  τροποποιήθηκε τελευταία από την οδηγία 74/387/ΕΟΚ.   Άρθρο 2  Η παρούσα οδηγία απευθύνεται στα Κράτη μέλη.  Έγινε στο Λουξεμβούργο, στις 24 Ιουνίου 1975.  Για το Συμβούλιο Ο Πρόεδρος M. A. CLINTON  (1) ΕΕ αριθ. Α 111 της 20.5.1975, σ. 26.  (2) ΕΕ αριθ. Ν 255 της 18.10.1968, σ. 23.  (3) ΕΕ αριθ. 121 της 29.7.1964, σ. 1977/64.  (4) ΕΕ αριθ. Ν 202 της 24.7.1974, σ. 36.  (5) ΕΕ αριθ. 121 της 29.7.1964, σ. 2012/64.  (6) ΕΕ αριθ. Ν 55 της 8.3.1971, σ. 23.  (7) ΕΕ αριθ. Ν 302 της 31.12.1972, σ. 24.  (8) ΕΕ αριθ. Ν 302 της 31.12. 1972, σ. 28.